text: Venstre i Vejle ekskluderer byrådsmedlem
  29 september 2013 kl. 18.50
  Byrådsmedlem Anja Daugaard ekskluderes fra Venstre i Vejle, fordi hun har taget kontakt til Liberal Alliance.
  Det oplyser hun selv søndag aften i en pressemedelelse.
  Det sker efter, at Anja Daugaard har "flirtet" med Liberal Alliance.
  - Det er dybt alvorligt, når en kandidat tager kontakt til et andet parti for at blive medlem. Vi kan ikke gå til valg med en kandidat, vi ikke stoler på, og som vi ikke kan være sikre på, vil være i Venstre også efter valget, forklarer Venstres lokalformand i Vejle Leif Jacobsen til lokalavisen Budstikken.
  - De næste par dage vil jeg tænke lidt over hvad jeg vil gøre, siger Anja Daugaard, der ikke lægger skjul på, at hun stadig er noget rystet efter Venstres beslutning.
  - Det har været fire fantastiske år med politik i Vejle. Jeg har haft et rigtigt godt samarbejde ? både tværpolitisk ? men også i Venstres byrådsgruppe. Jeg har undervejs tilladt mig at ?sprælle? lidt og ikke altid fulgt med strømmen, men overordnet set har vi været enige om mange ting, understreger Anja Daugaard, der allerede på onsdag i byrådssalen i Vejle må se sig om efter en ny plads som løsgænger - indtil videre, som hun selv formulerer det i en pressemeddelelse.
  